Surah At-Takatsur

Surat At Takatsur(basa Arab:سورة التكاثر) nyaéta surat ka-102 dina Al Qur'an. Surat ieu diwangun ku 8 ayat sarta kaasup kana golongan surat Makkiyah, diturunkeun sanggeus surat Al Kautsar. Dingaranan At Takatsur (paagréng-agréng) dicokot tina kecap At takatsur anu aya dina ayat kahiji surat ieu.

 Poko-poko eusi 
Kahayang manusa pikeun paagréng-agréng (paloba-loba) dina soal kadunyaan, mindeng mopohokeun manusa tina tujuan hirupna. Manéhna kakara sadar kasalahanana éta sanggeus maot ngadatangan manéhna; manusa baris ditanya di ahérat ngeunaan hal éta.

Eusi jeung Tarjamah

 Ayat ka Tulisan Arab Tarjamah basa Sunda 1.  أَلۡهَٮٰكُمُ ٱلتَّكَاثُرُ  Paagréng-agréng téh geus mohokeun aranjeun. 2.  حَتَّىٰ زُرۡتُمُ ٱلۡمَقَابِرَ  Nepi ka aranjeun datang ka kubur (maot). 3.  كَلَّا سَوۡفَ تَعۡلَمُونَ  Ulah kitu! Engké aranjeun baris nyaho. 4.  ثُمَّ كَلَّا سَوۡفَ تَعۡلَمُونَ  Sakali deui, ulah kitu! Engké aranjeun baris nyaho. 5.  كَلَّا لَوۡ تَعۡلَمُونَ عِلۡمَ ٱلۡيَقِينِ  Ulah kitu! Lamun aranjeun nyaho kalayan élmu yakin. 6.  لَتَرَوُنَّ ٱلۡجَحِيمَ  Pasti aranjeun baris nénjo naraka jahim. 7.  ثُمَّ لَتَرَوُنَّہَا عَيۡنَ ٱلۡيَقِينِ  Tuluy pasti sabenerna aranjeun baris nénjo naraka kalawan aénal yakin. 8.  ثُمَّ لَتُسۡـَٔلُنَّ يَوۡمَٮِٕذٍ عَنِ ٱلنَّعِيمِ  Tuluy saenyana aranjeun baris dipariksa dina poé éta perkara nikmat.

Tumbu kaluar
 At-Takathur at Sacred Texts
 At-Takathur at Altafsir.com

Rujukan
Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit  Diponegoro, Bandung, 2003.
Al Quran dan Terjemahnya, Departemen agama, C.V. Toha Putra, Semarang, 1971

Kategori:Surah dina Al-Qur'an